Diomedes uharteak

Diomedes uharteak (), Gvozdev uharteak () ere deituak, Bering itsasartean kokatutako bi uharte harkaiztsu txiki dira. Batetik bestera 4 kilometro inguruko tartea dago, eta handik igarotzen da Errusia eta Amerikako Estatu Batuen arteko mugaDiomede Islands Global.britannica.com.
 Uharte handienak, Diomedes handia (errusieraz: о́стров Ратма́нова, ostrov Ratmanova) edo Imaqliq deitua, 29 kilometro koadroko eremua du, eta bertan ez da inor bizi. Administratiboki Errusiako Txukotka Barruti Autonomoaren barnean dago.
 Uharte txikienak, Diomedes txikia (ingelesez: Little Diomede) edo Ignaluk deitua, 7,3 kilometro koadroko eremua du eta 2011n 135 biztanle zituen. Administratiboki Alaskako (AEB) Nome errolda eskualdearen barnean dago.

Diomedesak Bering itsasartearen erdigunean daude, Siberia eta Alaska lurralde kontinentalen artean. Iparraldean Txuktxien itsasoa dago eta hegoaldean, berriz, Bering itsasoa. Uharteditik 9,3 km hegoaldera dagoen Alaskako Fairway Rock uhartetxoa ez da Diomedesen zatitzat hartzen.

Bering itsasartean zehar itsastatu zuen lehenbiziko europarra Semion Dezhniov, errusiar esploratzailea, izan zen, 1648an. Hark eman zuen bi uharte hauei buruzko lehen berriaAbout Semyon Dezhnev, moscow-chukotka.com.

Bestalde bi uharteen artean Nazioarteko egun aldaketa lerroa ere igarotzen da, horrek bi uharteak eguzki denbora berdinean egon arren, Diomedes txikia eta handiaren artean ia egun bateko denbora diferentzia egotea ahalbideratzen du, neguan 21 orduko diferentzia eta udan 20 ordukoa. Adibidez, neguan Diomedes txikian larunbateko goizeko 9:00ak diren artean Diomedes handian igandeko goizeko 6:00ak dira. Horregatik uharteek batzutan Biharko uhartea (Diomedes handia) eta Atzoko uhartea (Diomedes txikia) izenez ere ezagunak dira.

 Erreferentziak 

 Kanpo estekak 

Kategoria:Nazioarteko uhartediak
Kategoria:Alaskako uharteak
Kategoria:Ozeano Bareko uhartediak
Kategoria:Errusiako uharteak
Kategoria:Bering itsasoa
Kategoria:Ameriketako Estatu Batuak-Errusia muga